《洞仙歌　咏尘》
清代·沈谦

如无似有，恁厌厌漠漠。几日牵愁暗珠箔。当时留、宝瑟脆断朱丝，轻拂取，随拂随生难却。

尚思同宴赏，窄袖弓鞋，叠在空箱更谁着。有醉尽生前，人到千秋，总也是、北邙寂寞。

但制得、新歌付莺喉，向簌簌春寒，画梁飞落。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。